Reinu d'Aksum

El Reinu d'Aksum (o Axum) foi un importante reinu comerciante del noreste d'África. Surdió nel periodu protoaksumita alrodiu del sieglu IV e.C. y establecióse nel sieglu I. Tuvo fondamente implicáu nel comerciu con India y col este del Mediterraneu. Nel sieglu III, Aksum entamó a interferir nel sur d'Arabia, controlando n'ocasiones l'oeste de la rexón de Tihama, ente otres. A fines del sieglu III escomenzó a alcuñar la so propia moneda. El profeta Manes considerábala como ún de los cuatro estaos más poderosos del mundu xunto al imperiu sasánida, l'Imperiu romanu y China.

En 325 o 328 foi'l primer gran imperiu en convertise al cristianismu baxo'l rei Ezana y foi tamién el primer estáu n'emplegar la imaxe de la cruz nes sos monedes. Nel so momentu de mayor rellumu, Aksum controlaba'l norte d'Etiopía, Eritrea, el norte de Sudán, Xibuti, l'oeste de Somalilandia, Yeme y el sur d'Arabia Saudita, con cerca de 1,25 millones de km². Tres una segunda edá d'oru a anicios del sieglu VI, el reinu empecipió a escayer, aparando d'alcuñar monedes a entamos del sieglu VII. Finalmente desapaeció cola invasión de la reina pagana o xudía Gudit nel sieglu IX o X, dando pasu a una era escura de la que poco se sabe hasta l'ascensu de la Dinastía Zagüe.

 Reis d'Aksum 
Zoskales, 100 dC.
Gadarat, ¿?
Adhebah, 230-240
Sembrouthes, ¿?
Endubis, 270-300
Aphilas, ¿?
Wazeba, ¿?
Ousanas, ¿?-320
Ezana, 321-360
Mehadeyis, 360
Ouazebas, ¿?
Eon, 400
Ebana, ¿?
Nezool,¿?
Ousas, 500
Kaleb, ¿?
Alla Amidas, 540
Wazena, ¿?
Wa'zeb, ¿?
Ioel, ¿?
Hataz, 575
Saifu, 577
Israel, 590
Gersem, 600
Armah, 614
Ashama ibn Abjar, ¿?
Dil Na'od, 915

 Bibliografía 
 Stuart Munro-Hay. Aksum: A Civilization of Late Antiquity. Edinburgh: University Press. 1991. ISBN 0-7486-0106-6
 Yuri M. Kobishchanov. Axum (Joseph W. Michels, editor; Lorraine T. Kapitanoff, translator). University Park, Pennsylvania: Penn State University Press, 1979. ISBN 0-271-00531-9

 Referencies 

 Enllaces esternos 
 East-West Orientations of Historical Empires
 Civilizations in Africa: Axum
 Ancient Horn of Africa:Axum 
 Ethiopian Treasures - Queen of Sheba, Aksumite Kingdom - Aksum 
 Ancient History Sourcebook: Accounts of Meröe, Kush, and Axum

Categoría:Eritrea
Categoría:Etiopía
Categoría:Sudán